གཏེར་ཁ་ནི་གློ་བུར་བརྡོལ་བ་དང་རང་བྱུང་གིས་འབབ་པ་ཞིག་མིན་པར་མིའི་ངལ་རྩོལ་དང་ཚན་རིག་གི་རྫས་སྦྱོར་སོགས་ཀྱིས་ཚོད་ལྟ་རིམ་པ་བཞིན་བརྒྱུད་དེ་ཐོན་སྐྱེད་བྱས་པའི་གྲུབ་འབྲས་ཤིག་ཡིན།གཏེར་ཁས་ས་བཅུད་བཟུང་ཡོད་པས་ང་ཚོས་གང་བྱུང་གིས་སྔོག་སློག་བྱེད་མི་འོས།བོད་ཀྱི་བཙན་པོ་རིམ་བྱོན་བརྒྱུད་དེ་དགའ་ལྡན་ཕོ་བྲང་གི་བར་དུ་བོད་ཀྱིས་རང་བྱུང་ཁོར་ཡུག་ལ་གནོད་ཚབས་ཆེ་བའི་གཏེར་ཁ་བསློག་འདོན་བྱས་མེད་པ་ང་དགུའི་སྔོན་གྱི་ས་ཡི་བཅུད་དང་རི་ཡི་དབྱིབས་ལ་བལྟས་ཀྱང་ངེས།བཙན་པོ་རིམ་བྱོན་དང་དགའ་ལྡན་ཕོ་བྲང་གི་སྐབས་སུའང་གཏེར་ཁ་བསློག་འདོན་གྱི་ལག་རྩལ་དང་རིག་རྩལ་མེད་པ་མིན་ཏེ།བོད་ཀྱི་མཛངས་མི་དང་པོ་བཙན་པོ་རུ་ལས་སྐྱེས་ཀྱིས་སྐབས་དེ་དུས་ནས་གཏེར་རྡོ་བཞུས་ནས་གསེར་དངུལ་ཟངས་ལྕགས་བཙོ་སྦྱངས་བྱས་ཡོད་པས་མཚོན་ནུས་ལ།རྒྱལ་དབང་ལྔ་བའི་སྐབས་སུ་རི་རྒྱ་ཀླུང་རྒྱ་བསྡམས་པའི་སྒྲིག་ཁྲིམས་སོགས་ཀྱི་ཟུར་ནས་ཀྱང་ཤེས་སླའོ།